ভূমাতা ব্রিগেড
ভূমাতা ব্রিগেড হল একটি পুনে -ভিত্তিক সামাজিক কর্মী সংগঠন। এটি ২০১০ সালে ভারতের মহারাষ্ট্র রাজ্যে প্রতিষ্ঠিত হয়েছিল। এই সংগঠন মহিলাদের প্রতি অবিচার এবং দুর্নীতির বিরুদ্ধে লড়াই করার জন্য নিবেদিত। সংস্থাটির প্রতিষ্ঠাতা হলেন ভারতীয় লিঙ্গ সমতা কর্মী তৃপ্তি দেশাই। ভূমাতা ব্রিগেড নারী ও পুরুষ উভয়ের জন্য একটি সংগঠন। তবে এটির শুধুমাত্র মহিলাদের জন্য একটি বিশেষ শাখা রয়েছে যা ভূমাতা রণরাগিনী ব্রিগেড নামে পরিচিত।